
Pa loke ta rekisitonan cu Hulanda ta exigi 


Decision di Parlamento a wordo 
determina den Cocolishi caba 


G obierno di Aruba ta para awe dilanti di un 
situacion sumamente delicado, caminda dentro 
di poco un KB lo por wordo impone riba nos pais, no 
pa motibo cu cosnan ta malo, no ta motibo cu e pais 
ta landa den corupcion pero pa motibo cu gobierno 
di e pais, no ta cumpli cu palabracionnan concreto 
haci for di 2018 caba. 


Palabracionnan cu ta acuerdonan concreto cu tin 
entre e dos paisnan pero caminda apesar di tantisimo 
advertencia y exigencianan di Caft, gabinete Wever 
Croes no arespeta esakinan, pa colmo e no kier respeta 
no su propio iniciativanan presenta na Hulanda pa 
drecha e situacion financiero di nos pais. 


E siman aki un biaha mas Secretario di Estado 
Alexandra van Huffelen tabata na Aruba, caminda 
el a sinta cu representantenan di tur e tres isla di 
Caribe Hulandes, cu ta Corsou, Sint Maarten y Aruba, 
pa atende riba e ultimo desaroyonan relaciona cu 
ayudo di sosten financiero pa e crisis ocasiona poa e 
pandemia di covid 19. 


Pa loke ta Corsou y Sint Maarten, Minister Presidente 
di e dos paisnan aki a mustra bon cla cu no a yega 
na algo concreto cu Hulanda caminda un biaha mas e 
discusion riba recorte salarial di trahadonan publico, 
a ser converti den un asunto confrontacion politico 
serio. 


Un recorte salaria cu a ser inventa aki na Aruba, pa 
gobierno di Aruba, cu a dicidi na final di 2020, pa 
introduci un recorte salarial temporal di 12.6%, pa 
yuda esunnan cu a perde nan entrada durante di e 
pandemia den sector priva y a keda sin entrada pa 
pone pan riba mesa. 


Aki na Aruba e fenomeno aki a nace, inventa pa Prome 
Minister y Minister di Finansa, caminda a cuestiona 
e falta di compasion di trahadonan publico cu si a 
mantenen nan salario intacto, ya cu e placa aki tabata 
destina pa ehecuta e programa di FASE. 


Sindicatgonan a "stribbel tegen" pero finalmente a 
dicidi cu nan lo duna un man na e grupo aki y cu esaki 
lo a dura te cu fin di 2021, ora cu gobierno lo anula e 
fenomeno aki di 12.696. 


A bin resulta cu e placa nunca tabata pa e proyecto 
di FASE, ya cu e placa sorpresivamente a bin resulta 
parti di e plan di gabinete Wever Croes l, pa mustra 
Hulanda cu a logra di reduci e gasto di personal 
manera palabra den acuerdonan anterior. 


Hulanda a bula riba e tremendo idea aki di Prome 
Minister Weve Croes y a exigi di gobierno di Corsoy 
y di Sint Maarten pa nan tambe haci mesun cos, 
caminda a pasa un ley pa haci esaki oficial. 


Awor e siman aki por scucha Prome Minister cu 
Aruba su situacion ta diferente na esun di Corsou 
y Sint Maarten, caminda poco poco su gobiern di 
Aruba y gobierno Hulandes, ta yegando poco poco 
na otro pa logra elimina e 12.696 y cu Secretario di 
Estado a confirma esaki tambe. 


Sinembargo durante di e ultimo bishita di van 
Huffelen aki na Aruba luna pasa, tambe a mustra 
riba esaki, tambe a felicita trahadonan publico y nan 
sindicatonan cu pa luna di Juli cu ta cuminsa otro 
siman, lo bira oficial 596 di salario cu lo wordo duna 
bek na trahadonan publico y cu pa comiensa di 2023, 
nan lo ricibi e restante di e 12.696. 


Segun Prome Minister tur cos ta canando bon pero 
cu su gobierno tin algun rekisito pa cumpli cu nan 
perota den Parlamento esaki lo wordo dicidi dialuna 
pero tur cos ta indica cu ya e tin un palabracion caba 
haci cu fraccion di MEP y di RAIZ riba aprobacion di e 
rekisitonan aki. 


Cu otro palabra pa dialuna venidero en realidad, e 
tres fraccionnan di oposicion NO tin nada di bay haci 
na Parlamento, ya cu tur cos a wordo regla caba den 
oficina grandi di Cocolishi y cu prome cu e reunion 
pa busca sosten y aprobacion di e rekisitonan aki cu 
mester cumpli cu nan y cu ta regarda Parlamento, ya 
caba esaki nan ta aproba pa miembronan di fraccion 
di MEP y RAIZ. 


Ta mustra cu e argumento pa convence miembronan 
di e dos fraccionnan aki, ta cu si no tin sosten pa 
loke Prome Minister ta cataloga como 'rekisito' e 
posibilidad lo ta grandi cu lo no tin gabinete Wever 
Croes Il pa hopi tempo, kisas ya pa fin di otro siman 
caba. 

Tresshen florin mas cu e luna anterior 


Famia di 4 persona mester di 
5046 florin pa sobrevivi 


ee di Prijs di Consumo pa luna di Mei 2022 
ta 102.49, loke ta representa un subida di 0.3% 
compara cu e indice di April 2022 (102.16) y 
acumulando un subida di 1.9% te cu na Mei di e 
afia aki. Tambe ta informa cu un famia di 4 persona 
mester 300 florin mas pa sobrevivi. 


Pero loke ta hala atencion ta cu mayoria 
productonan di canasta di consumo, cu ta 408 
producto y servicio, a conoce un aumento di prijs. 


Un informe ricibi for di Oficina Central di Estadistica 
ta papia den su informe di luna di mei tambe riba e 
Canasta di consumo 


E canasta di consumo di e CPI ta consisti di 408 
bienes y servicionan. Compara cu April 2022, 52.296 
di e bienes y servicionan aki a conoce un aumento 
di prijs causando un efecto di 0.89 ppt, mientras 
cu 29.296 ta mustra un caida di prijs, cu a contribui 
cu un efecto di -0.57 ppt y pa e restante 18.696 no 
tawata tin cambio den prijs. Prijsnan di bienes a subi 
cu 0.8% y a causa un efecto di 0.49 ppt. Prijsnan di 
servicionan a conoce un caida di 0.496 y a causa un 
efecto di -0.16 ppt riba CPI di Mei 2022. 


Core inflation 


E CPIC (core inflation) - CPI excluyendo e efecto 
di energia y cuminda - a registra na Mei 2022 un 
subida di 1.796. E indice di energia - cu ta consisti di 
e productonan: electricidad, awa, gasolin y diesel 
a registra un subida di 8.796. E indice di cuminda a 
registra un subida di 4.096. 


Bestaansminimum 


E bestaansminimum pa un hogar consistiendo di 
dos (2) adulto y dos (2) mucha (edad 0-14 aña) na 
Mei 2022 ta Afl. 5,046, un subida di Afl. 294 compara 
cu Mei 2021 (Afl. 4.752). E bestaansminimum pa un 
hogar di un (1) adulto ta Afl. 2,403, un subida di Afl. 


140 compara cu Mei 2021 (Afl. 2.263). 


Esuma necesario pa un cas cu un persona cu ta 2403 florin 
ta mustra tiki. Si conta un apartamento ta 800 florin; awa 
y coriente ta 200 florin; telefon, cable y internet sigur ta 
yega 150 florin. Gasolin a bira caro y sigur lo mester di 
minimo 400 florin pa henter un luna. Ainda falta cuminda 
y pago di debe cu no ta falta den ningun cas na Aruba. 


E punto aki sigur lo bay bira tema di discusion, pasobra 
ta conoci pa tur hende cu prijsnan di producto ta 
sigui aumenta. E relato aki mes ta bisa cu un famia di 
4 persona mester di casi 300 florin adicional, compara 
cu luna di april, pa por biba decentemente. Sinembargo 
tur hende sa cu no tin aumento di salario y lo no bay tin 
aumento di salario tampoco pa awo. 


Eta un circulo vicioso cu te ainda Gobierno no a pone un 
manehoriba dje yta concentra unicamente riba e Reforma 
Fiscal cu nan ta mira e salbacion pa e situacion reinante. 
Sinembargo no tin ningun siguransa, cu na momento cu 
elimina p.e. BBO, cu comerciantenan Asiatico, cu dofio 
di mayoria di supermercado na Aruba, lo baha nan prijs 
tambe. 


Prome Minister Evelyn Wever-Croes: 

Secretario di Estado a duna Aruba, Corsou y 
Sint Maarten espacio pa bini cu un alternativa 


“M ta mira e caminda nos dilanti cu hopi mas 
positivismo y optimismo y mi ta sigur cu nos lo 
logra algo cu ta na bienestar di nos pueblonan” 


Manera conoci, dialuna 20 di juni a tuma luga e reunion cu 
Premier di Aruba, Evelyn Wever-Croes, Premier di Corsou, 
Gilmar ‘Pik’ Pisas, Premier di Sint Maarten, Silveria Jacobs 
y Secretario di Estado di Reino Alexandra Van Huffelen. 
Esaki ta e prome biaha cu e Ministernan di Aruba, Corsou y 
Sint Maarten y Secretario di Estado di Reino ta reuni riba e 
nivel aki. Aruba tawata e sede di e reunion aki. 


COHO 


Ereunion aki tabata basa riba e tema di COHO. Esaki ta e ley 
di Reino cu lo mester controla y sigura cu e palabracionnan 
haci den e Landspakketen wordo cumpli. Prome Minister 
Evelyn Wever-Croes a firma e pakete aki cu Hulanda na 
November 2020. Prome Minister a enfatisa cu Aruba ta 
cumpliendo cu tur e Landspakketnan for di e tempo ey 
caba. 


"E ta bayendo hopi bon. Nos ta cumpliendo. Kiermen cu 
pa Aruba no necesariamente mester bin full un organo 
nobo pa continua cu e trabou. Sinembargo, esaki ta loke cu 
Hulanda kier", Prome Mininster a duna di conoce. 


Prome Minister a enfatisa cu e bon y e exito di e reunion 
cu a tuma luga dialuna ultimo tawata ta cu e paisnan den 
Reino a haya oportunidad pa presenta diferente otro 
alternativa en bes di loke actualmente tin riba mesa. Loke 
tin actualmente a haya hopi critica di e parlamentarionan 
den Reino, hasta algun parlamentario di Hulanda indicando 
preocupacionnan den esaki. 


Gobiernonan a tuma nota di tur e preocupacionnan 
aki. Gabinete Wever-Croes a tuma nota di e criticanan y 
observacionnan cu Parlamento di Aruba a trece dilanti, y 
a traha y presenta un otro alternativa. "E bon ta cu nos 
a logra pa Corsou y Sint Maarten tambe ta para tras di e 
alternativanan aki y a haci palabracion cu e tres paisnan 
aki di Reino lo sigui elabora esaki mas den extenso", Prome 
Minister a indica. 


Prome Minister a duna di conoce cu Secretario di Estado 
van Huffelen a duna e tres paisnan espacio pa haci esaki. 
Esaki ta habri e posibilidad pa yega na algo mucho mas 
miho. Esaki no tawata asina cu e Secretario di Estado 
Anterior pasobra ya e portanan a cera y e paisnan mester 
a acepta loke tawata tin riba mesa. "Awo ta bisto cu e 
Secretario di Estado van Huffelen ta sincero den loke e 


ta bisa ora e ta bisa cu ta e paisnan e kier yuda", Prome 
Minister a remarca. 


Premier di Aruba a expresa cu e ta orguyoso di e manera 
cu e reunionnan a bay. "Mi ta orguyoso cu na Aruba nos 
a organisa e cumbre special aki pasobra esaki ta e prome 
biaha cu e tres Premiernan y e Secretario di Estado di Reino 
a bin hunto. Loke mas ta haci mi orguyoso y satisfecho ta 
loke cu nos a logra, e apertura cu nos tin pa traha riba otro 
alternativa. Mi ta orguyoso tambe cu nos a logra uni Aruba, 
Corsou y Sint Maarten tras di un solo alternativa". 


Prome Minister a duna di conoce cu den e siguiente 8 
simannan lo traha riba e alternativa y pa fin di augustus e 
mester keda cla pa dialoga riba esaki cu Parlamentonan pa 
despues presenta esaki na Hulanda. 


"Mi ta mira e caminda nos dilanti cu hopi mas positivismo 
y optimismo y mi ta sigur cu nos lo logra algo cu ta na 
bienestar di nos pueblonan", Prome Minister Evelyn 
Wever-Croes a enfatisa. 

Indice di Prijs di consumo afecta pa 


aumento di prijs di cuminda y bebida 


ndice di Prijs di Consumo pa luna di Mei 

2022 ta 102.49, loke ta representa un 
subida di 0.396 compara cu e indice di April 
2022 (102.16) y acumulando un subida di 
1.9% te cu na Mei di e aña aki. 


E cambio di e CPI pa e ultimo diesdos (12) 
lunanan (Mei 2021 te cu Mei 2022) ta 5.296, 
un subida di 5.4 punto di porcentahe (ppt) 
compara cu e periodo corespondiente di 
aña pasa (-0.2%). 


E promedio anual (ultimo 24 luna) di e tasa 
di inflacion pa e periodonan di Mei 2020 
te cu Mei 2021 y Mei 2021 te cu Mei 2022 
ta 3.0%, un subida di 5.2 ppt compara cu e 
-2.2% registra den e periodonan di Mei 2019 
te cu Mei 2020 y Mei 2020 te cu Mei 2021. 


Durante e luna aki, ocho (8) di e diesdos 
(12) sectornan a registra subida di prijs. E efecto di 0.12 ppt. E subida den e sector di “Paña y sapato” a wordo causa 


subidanan cu tawata tin e mayor efecto door di principalmente un subida den e categoria “Paña” (5.596), causando 
riba e CPI a wordo registra pa e sectornan Un efecto di 0.11 ppt. 

di "Cuminda y bebida no-alcoholico" (1.496), 
“Salud” (6.896) y “Paña y sapato" (5.0%), 
causando un efecto di 0.16, 0.14 y 0.12 
ppt, respectivamente. E subidanan den e 
sectornan restante a contribui cu un efecto 


E caida den e sector di "Recreacion y cultura" a wordo causa principalmente 
door di un caida den e categoria “Vacacion” (-4.8%), causando un efecto di 
-0.14 ppt. 


0 
di 0.13 ppt riba e CPI di Mei 2022. C Al d C t 
E subidanan aki a wordo contraresta ASO pina en or C awe 
parcialmente door di principalmente un 
caida den e indice di e sector di “Recreacion we pa 8.30 ta tuma luga den Corte tratamento di e caso Alpina. E 
y cultura" (-1.4%) cu a contribui cu un efecto ta mas conoci pa contenido di e investigacion cu ta 46 bara di oro 


di -0.13 ppt riba e CPI di Mei 2022. E caida cu autoridadnan ta bisa a drenta Aruba di un forma ilegal. 


den e sector restante a contribui cu un . 
efecto di -0.09 ppt riba e CPI di Mei 2022. E acusadonan den e caso aki ta Rafael Gonzalez Zambrano y Juan 


Carlos Toro Rodriguez, ambos residente di Aruba. 


Ene oca Cuida Penida Dia 9 di februari, miembronan di RST a detene un persona abordo 


no-alcoholico a wordo causa door di di un avion di KLM, den cual tabata transporta e cargamento di oro 
BICI ente un subida den e categoria cu su destino final tabata Dubai. A cuminsa un investigacion unda a 
Cuminda” (1.5%), causando un efecto di detene un persona mas. Ta trata aki di e personanan ariba menciona. 


0.15 ppt. E subida den e sector di “Salud” 
a wordo causa principalmente door di un Despues di hopi contratempo y posponemento, finalmente lo bay 


subida di 9.3% den e categoria “Producto, trata e caso awe pa 8.30 


aparatonan y ekipo medico”, causando un 

Homber sospechoso sacanda potret y 
video band Scol Preparatorio Nos Paraiso 


D den careda di 9'or di mainta, un homber hopi 
sospechoso tabata biniendo for di banda di panort di 
Colegio Pastoor Kranwinkel bayendo direccion rotonde 
Paradera. E homber su actuacion a hala atencion di algun 
habitante cu na e momento ey tabata pafo di cas. 


Dilanti di varios cas el a para saca multiple potret y filma cu 
su celular, esaki e tabata haci sin worry cu e tabata wordo 
mira y graba pa camaranan di siguridad. 


El a filma y a saca masha hopi potret di un garashi y un 
cas dilanti di e garashi, tambe te hasta di e habitantenan 
cu tabata pafo e momento ey. E habitantenan a nota riba 
e grabacion di camara di siguridad cu e persona tabata 
manera dunando sefía cu su man links na un otro persona 
y cu e otro man e tabata tin su celular ta sacando potret. 
No ta conoci si e otro persona lo tabata den un auto of 
scondi un caminda. 


E homber su actuacion tabata bastante sospechoso y 
tin e habitantenan den e area aki di Paradera toch basta 
preocupa, mirando cu ta trata di un bario hopi trankil. 


Esaki no ta prome biaha. Algun siman atras, un auto tambe 
a para eybanda y a saca potret di garashi y di e casnan. Tres 
siman pasa un Hyundai Accent beige cu tres persona den 
dje, dos homber y un muhe tambe a haci hopi sospechoso. 
No ta conoci si tur ta gelink cu otro y kico ta nan intencion 


Directie Finanacién no ta aten 


sacando potret y vigila e casnan aki. 


E homber sospechoso tabata mustra no local, e tabata tin 
un baseball cap bisti, un rugtas preto. E tabata bisti cu un 
flanel blauw cla, jeans largo, na su heup rechts e tabata 
tin un tas chikito preto colga na e bands di su jeans y keds 
bisti. 


El a sigui cana cruza e rotonde sigui bay zuid, direccion di 
Sero Patrishi. Si tin mas hende cu por a mira e persona aki 
pa sea alerto, mirando cu su intencion no ta mustra bon. 


Un artista local a sketch e profile di e homber sospechoso 
aki. 


Directie 
Financiën lo no duna servicio na 
publico parti atardi. 


we diahuebs dia 23 di juni, 


Desde 1'or di merdia Directie Financién lo 
tene un encuentro cu personal y esey lo 
dura henter merdia. 


Pa e motibo aki Directie Financién lo no por 
atende yamada ni contesta email. 


tende publico diahuebs 23 di un 


Manera ta conoci caba, pa algun tempo 


Directie Financiën no ta dunando 
servicio personal y ainda no a reanuda 
esaki pa motivo di e  trabounan 
di mantencion cu ainda ta andan 
do. 


Diabierna dia 24 di juni nos lo ta trahando 
normal y por comunica via telefoon of via e 
emailnan conoci. 

TU un dicho ta bisa; Tur loke cu subi tin cu baha, 
pero na Aruba ta subi ta keda subi. 


Aumento di prijs di gasolin ta menasa sector di 
transporte publico. Realidad di bida ta cu prijs di gasolin 
y diesel a bolbe subi drasticamente. 


Esaki ta crea un menasa pa esnan cu ta labora den 
transporte publico p.e. e chauffeurnan di autobus, 
taxista, guianan turistico, transporte medico (Litelife) 
y otro. 


Un parlamentario, den e caso aki Mike Eman a acerca, 
scucha y dialoga cu e chauffeurnan di autobus. 


For di e dialogo aki a sali un carta pa Minister caminda 
Eman a haci tres sugerencia concreto pa ofrece 


un alivio. Ainda durante combersacion en bibo transmiti 
pa un medio di comunicacion, a bin un di cuater punto 
ariba cu no ta inclui den e carta aki. 


E cuater puntonan aki ta algo concreto cu por demostra 
cu aunke no den gobierno, AVP ta trata na yuda e 
gobierno compronde e dolornan existente den pueblo. 
Gobierno unabes mas no a desapunta door di tuma 
postura di arogancia caminda bo ta haya un minister ta 
sali bin para manera ta na wega di poker el a bin asisti. 


E minister ta hunga tof y ta sconde tras di un carta 
cu gobierno posiblemente lo a manda pa CAft pa un 
posibel solucion. 


Dicon e minister tin miedo di ta transparente y no a 
divulga e solucion cu gobierno tin riba mesa. "Un 
bes mas gobierno di Aruba ta demostra di no tin un 
respuesta pa cu e situacion reinante, cual porcierto a 
ser premira for di comienso di e aña aki. 


Mester stop di tira culpa riba prijs internacional, asumi 
responsabilidad, a faya na momento cu por a hedge; 
aumento di B.B.O. y e descuento di 10 cent cu Gabinete 
Wever-Croes a kita cu ta afectando atrobe nos bida 
cotidiano." 


Hecho ta keda cu aumento drastico di gasolin ta un 
problema pa transporte publico. Pronto e lo bay 
forma un problema pa tur cas na Aruba ora bin cu 
aumento den prijs di awa, coriente y comestibel. 


"Lastimamente nos tin un gobierno sin vision kende 
ta hibando e pueblo den un estado di desesperacion." 

DCHA cu bishita productivo na Horacio Oduber Hospital 


Dutch Caribbean Health Alliance trahando 
riba acuerdonan di cooperacio 


iba dia 21 y 22 di juni directornan di hospitalnan di 

Caribe Hulandes a bishita Horacio Oduber Hospital. 
Den cuadro di e cooperacion den region a combersa mas 
di cerca tocante e importancia pa loke ta formacion di 
dokter y enfermeranan specialisa, acomodacion durante 
calamidad y reduci e cantidad di transferencia di pashent 
pa paisnan pafo di Reino Hulandes. 


Horacio Oduber Hospital ya ta cumpli un funcion 
importante pa pashent di Boneiro, pero durante e olanan 
di Covid tambe a acomoda pashentnan di Corsou y 
despues di e horcan Irma tambe a trata hopi pashent di 
Sint Maarten. 


Tambe e otro hospitalnan den region a duna nan aporte 
y sosten pa e islanan rond di nan. Dos aña pasa a surgi e 
idea pa inicia un aliansa formal di hospitalnan pa actua 
miho den e cuido regular. Durante e siguiente dianan e 
instalacion formal di Dutch Caribbean Hospital Alliance lo 
ser efectua. 


Director di HOH, drs. Jacco Vroegop: "Esaki ta un paso 
importante di e continuacion di colaboracion pa un 
mehoracion di cuido pe habitantenan di nos islanan. 
Importante ta cu e autonomia di e hospitalnan y cuido 
riba cada isla lo sigui wordo salvaguardia. 


Cuido pa nos habitantenan y oportunidadnan pa nos 
empleadonan lo wordo reforsa y mehora, principalmente 
door di comparti den conocimento, compra y retonan di 
personal. 


Baha gasto conhunto lo conduci na inversionnan pa 
nos habitantenan. Ademas, educacion y condicionnan 
atractivo pa un bon ambiente laboral y personal experto 
di educacion cualitativo." 


Despues di e bishita y combersacionnan tur director a 
sigui na mesa cu e gobiernonan y seguronan di cuido di e 
islanan, incluso Hulanda. Diabierna awo esaki lo conduci 
na proyectonan cla pa ehecuta, sosten y acuerdonan di 
fondo y personal door di e ministernan encarga cu cuido 
na Aruba, Corsou, Sint Magarten y e secretario di estado 
di Salud, Bienestar y Deporte pa Boneiro, Saba y Sint 
Eustatius. 


Directornan di e hospitalnan a duna di conoce di ta 
impresiona di e posibilidad y facilidanan di HOH. Aruba 
tin un hospital cu su poblacion por ta orguyoso di dje. 

Parlamentario Marco Berlis (MEP): 
Abuso den sector laboral ta continuo! 


en e ultimo simannan mi a cuminsa confronta y 
D varios caso di abuso laboral publicamente, 
mi a haya masha hopi hende ta acercami pa ayudo, 
conseho y solucion pa nan caso particular. Cada caso 
ta diferente y mi mester bisa cu tur ta contene un of 
otro forma di abuso laboral. 


E problema ta cu aunke nos ta biba den aña 2022, un 
era moderno y cu hopi ley cu ta protege trahadornan 
aki na Aruba, ainda tin hopi empresanan cu kierimpone 
sclavitud y abuso moderno riba nan trahadornan. 


Tur esakita sucede mientras e negoshi ta sigui prospera 
pero e derechonan y salario di e trahador ta wordo 
trapa of cambia di un forma inhusto y ilegal. 


Ora cu e casonan aki a yega cerca mi, inmediatamente 
mi ta inclui nos hurista di fraccion pa por asisti e 
diferente casonan cu a presenta. 


Esaki ta necesario pa por guia e caso segun ley y asina 
e victimanan por wordo asesora corectamente. No tin 
mester pa paga pa e ayudo huridico aki pasobra como 
Parlamentario mi ta un representante di pueblo. 


Esaki kiermen cu mi lo lucha y para cu pueblo den 
e tipo di abusonan ilegal aki, cu lamentablemente 
ta sucede basta frecuentemente alrededor di nos 
isla. Tin biaha e problema ta proveni di dofionan pa 
managers abusivo cu ta malusa nan autoridad y poder 
riba nan trahadornan. 


Hopi biaha nan ta manipula den nan salario, ta 
maltrata e trahador, ta pone hende traha overtime sin 
pago, ta kita dia liber y no ta paga overtime y mucho 
mas. 


Si abo ta pasando un caso di abuso laboral y ta sinti cu 
bo mester di ayudo pero no sa kico pa haci, skirbimi 
of yamami libremente pa un cita y asina hunto nos lo 
traha riba un solucion pa esaki. Bo por conta cu mi! 


Si pueblo desea mas informacion di e articulo aki, 
contact mi na tel: 528-4639 of email mi na: marco. 


berlis@parlamento.aw / Bo parlamentario y 


sirbidor di pueblo na bo ordo semper! 


DE-Technologies ta un compania 
di Israel cu ta diseña, construi y 
produci awa dushi for di awa salo 
(desalinacion) desde 1965. IDE ta 
un lider mundial den e tecnologia 
aki y tambe ariba solucionnan pa 
tratamento di awa, cu specialisacion 
den disefio, construccion y operacion 
di plantanan di awa salo y brak cu 
capacidad chikito y mega grandi. 


Tambe nan tin 
tratamento di awa industrial y 
plantanan pa reusa awa. IDE ta 
suministra awa di calidad halto cu 400 
planta pa diferente consumidor den 
40 pais. 


solucionnan pa 


E presencia di IDE den Caribe ta 
hopi halto cu mas di 35 planta di 
desalinacion den e region aki. Recien 
IDE  Technnologies a suministra 
na WEB Bonaire un tecnologia di 
"Reverse Osmosis" membran sin uzo 
di kimiconan pa produci awa potabel. 
E planta nobo di desalinacion ta e 
resultado di un relacion largo entre 
IDE Technologies y WEB Bonaire. E ta 
produci 5600 m3 di awa potabel pa 
dia pa asina cumpli cu e demanda di 


PROTECTION FOR YOU AND YOUR FAMILY 


INVEST 
SECURE 


Offers you full service alarm security protection 
* 24 hours life monitoring service 

* 24 hours patrol backup 

* Quick evert response 

» Additonal guard service when needed 
* Fixed monthly monitoring fee 

* No hicden fees 

* Flexible contract 

© Financing options 

e Equipment is yours after full payment 
* Warranty of 8 months on equipment 


For more info call 582-7252 or email insec@setamet.aw 

| COMUNIDAD | 
“Reuzo di awa — Fuentenan di 


awa duradero” tema di seminario 


e 22500 residentenan di Bonaire. E ta 
un planta masha eficiente mes cu ta 
uza masha poco electricidad y energia 
cu ta conduci de facto na un rebaho 
di 15% di uzo di energia. E planta 
nobo aki ta yudando e isla pa tin un 
operacion duradero, demostrando 
asina un showcase di IDE di un 
tecnologia innovativo cu atencion pa 
medio ambiente. 


Reuzo di Awa — Fuentenan di Awa 
Duradero 


Mientras cu casi 70% di e planeta 
ta cubri cu awa, solamente 2.5% 
ta awa dushi di cual solamente 1% 
ta accesibel. Fuentenan di awa ta 
bira mas scars segun tempo ta pasa 
mientras e consecuencia pa cu e 
problemanan tur parti di mundo cu 
medio ambiente cada bes ta subi. 
E momento a yega pa haci algo y 
optimalisa e proceso di tratamento di 
awa pa asina por ta tene mas cuenta 
cu medio ambiente. 


Reuzo di awa brak of awa di lama y 
reuzo di awa industrial ta algun di e 
areanan principal unda cu sostenilidad 
por wordo realisa. Reuzo di awa ta e 
proceso di tratamento di descarga 
di awa, di awa di yobida, di awa salo 
of awa gris cu por yuda produci awa 
potabel, awa pa uzo industrial of pa 
simplemente descarga esaki den awa 
superficial of den tera. Den e industria 
di awa e ultimo añanan diferente 
tecnologia nobo y moderno a wordo 
desaroya cendiendo e luz den un era 
pa mas sostenibilidad. 


Kende ta Liliana Muñoz? 


Liliana Muñoz a join IDE na 2014 como 
Sales and Business Development 
Manager pa Latin America, cu 
responsabilidad pa desaroya negoshi 
nobo ariba mercado. Esaki ta encera 
solucionnan pa cu membran chikito 
te grandi y proceso di desalinacion 
termica pa produci awa potabel of 
pa tratamento di awa di industrial. 


Carlsbad Desalination Plant 


Liliana a gradua como ingeniero kimico 
di Universidad Pontificia Bolivariana na 
Colombia. Den su posicion anterior na un 
empresa kimico, Liliana a traha ariba e area 
di tratamento di awa cu un enfoke ariba e 
uzo di tecnologia di membran, unda e la 
desaroya su pasion pa desalinacion y pa 
cu reuzo di awa. Liliana a publica diferente 
articulo tocante con pa test membrannan 
y tocante solucionnan pa evita e deposito 
di sushedad di e membrannan. 


Liliana Muñoz tambe ta hopi entusiasma 
pa duna training y presentacion tocante 
su experticio. Biahando rond di mundo, 
Liliana a bishita hopi planta di desalinacion 
unda el a yuda resolve problemanan 
tecnico cu e membrannan. 


KIVIKRING Caribbeanta invitaturingeniero 
na Aruba pa atende e presentacion aki pa 
tende di e solucionnan innovativo di un 
compania cu ta lider den mundo ariba e 
tereno di desalinacion y tratamento di 
awa. 


E presentacion aki lo tuma luga den e 
Auditorium di Universidad di Aruba dia 30 
di juni 2022 di 6:30 pa cu 7:30 p.m. sigui 
cu un encuentro di 7:30 — 8:30 p.m. pa 
intercambia idea, experticio y experiencia 
of conoce otro mientras gosando di un 
drink y snack. 


Pa cubri e gastonan e entrada ta 20 AWG 
florin pa participante. Studiantenan di 
Universidad di Aruba por drenta gratis, 
mientras candidatonan di e programa di 
PhD ta paga 10 AWG florin. Por registra 
via e link aki: Hergebruik van water — 
Duurzame waterbronnen | KIVI. 

DS un serie di pregunta riba pobresa creciente y 
alarmante na Aruba e lider di fraccion di AVP, mr. Mike 
Eman ta cuminsa na puntra Promer Minister Evelyne Wever 
Croes si e “Minister ta consciente di aumento dramatico 
di costo di bida y gastonan pa subsistencia di un famia na 
Aruba desde 2018 pa 2022 ? 


Den bishita y reunionnan di bario e lider di fraccion di 
AVP mr. Mike Eman ta bisa cu e ta haya confirmacion di e 
pobresa y di e dolor den pueblo. “Costo di bida ta subiendo 
den un forma alarmante. Ta obvio cu e medidanan cu 
Gabinete Wever Croes a implementa durante e ultimo 
añanan a impacta e cifra di inflacion severamente. Na 
2017 ainda inflacion tabata menos cu 0%, esta — 0.6%. Na 
2018 y 2019 esaki a subi drasticamente cu medidadanan di 
Gabinete Wever Croes. Redoblacion di BBO y e hecho cu 
e BBO a wordo poni tambe riba diferente otro cosnan cu 
tabata exonera, manera transacionnan bancario y seguro 
a crea un efecto inflatorio adicional. Riba gasolin y diesel 
e impacto tabata dobel, 12%. Tambe e eliminacion di 
e descuento di 10 cent pa liter di gasolin y diesel tabata 
tin un efecto negativo grandi”. Tur esaki segun e lider di 
fraccion di AVP, ta haci Gabinte Wever Croes responsabel 
pa e pobresa alarmante cu tin na Aruba. 


E ta mustra cu den 2022 inflacion ta sigui e rumbo 
preocupante. Inflacion acumula door di medidanan di 
Gabinete Wever Croes tin un impacto dramatico riba costo 
di bida. Cifranan di CBS ta confirma e aumento drastico aki. 
Segun cifranan di CBS e bestaansminimum pa un persona 
pa luna na December 2017 tabata 2.066 florin y na April 
2022 esaki a bira 2.382 florin, casi 400 florin mas pa luna 
pa bo por sobrevivi. E bestaansminimum na 2017 pa 4 
persona, 2 adulto y 2 mucha tabata 4.338 florin y awor e 
ta 5.003 florin casi 700 mil florin pa luna mas pa bo por 
sobrevivi. Eman ta bisa cu e panorama socio-economico 
hustamente ta mustra un deterioro ultimo añanan, es 
decir cu e 700 florin aki mas di gasto mensual ta pone cu 
nos pueblo ta empobreciendo na un forma alarmante. 


Den periodo di gobernacion 2009-2017 e gobierno di e 
tempo ey no unicamente a tene inflacion abao, pero tambe 
a sostene e poder di compra di comunidad cu un maneho 
consciente di mantene e forsa di compra di comunidad. 


Mainta 


COMUNIDAD 


Asina a aumenta bijstand, salario minimo, pensioen di 
behes, a introduci reparatie toeslag pa empleadonan 
den sector priva, a introduci schoolkinderentoeslag pa 
famianan di menos recurso. Consistentemente a percura 
pa salario di empleadopnan publico mantene nan forsa di 
compra cu indexering, voorjaarspremie y najaarspremie. 


Eman ta bisa cu desde 2017 pa 2022 no tabata tin 
ningun ahuste structural di apoyo pa e poder di compra 
di comunidad. Alcontrario cu e medidanan y ausencia di 
coreccion ta atras e poder di compra a keda bay di 2018 
pa 2022. Cifranan di Banco Central y CBS ta confirma 
esaki. Aruba ta empobreciendo den un forma penoso y 
alarmante. 

Lider di fracicon di MAS, 


Diahuebs 23 di Juni 2022 


Minister Glenbert Croes no por nenga y 
mester presenta den Parlamento 


urante conferencia di prensa di fraccion di MAS, 

lidera pa drs. Marisol Lopez Tromp, a bini dilanti 
cu nan no ta acepta cu Minister Glenbert Croes no 
kier acudi na Parlamento pa duna informacion di 
su actonan. A pidi e reunion despues di sentencia 
di Hues riba e caso cu directora di DIMAS Kathy 
Paskel. 


drs. Marisol Lopez-Tromp, lider di fraccion MAS, a 
sigui bisa cu hues a duna un vonnis di e parti dje 
procedura cu a laga e minister na werki. Ta mustra 
cu e stapnan cu e mandatario a core tuma tabata 
uno robes. 

Como minister di tanto afia den e trabou aki, pa 
nan di MAS ta straño cu el a tuma e stapnan pa hala 
hende un banda. Y na di dos luga, a haci esaki di 
un forma incorecto contra ley, contra constitucion, 
contra Landsverordening Instelling Ministeries 
(LIM) manera Croes a haci. 


Consecuentemente fraccion MAS a pidie pa presenta 
na parlamento p'e splica e consecuencianan cu 
esaki tin pa Gobierno. Nan kier sa ki consecuencia e 
decision tin pa pa DIMAS, ki consecuencia esaki tin 
p'e proceduranan diario na DIMAS. Kico a cambia 
despues cu el a ricibi e sentencia aki. "Nos kier sa 
pasobra pueblo ta acudi na DIMAS tur dia pa nan 


NES 


E diferencia den Noticia 


peticionnan, nan proceduranan. Y nos kier tin 
claridad pa e consecuencianan di e echo cu 
hues a schors su ministeriële beschikking.” 


P'esey a manda carta pa e minister, pero e no ta 
contesta. A manda e prome carta na comienso 
di juni y e no a contesta. Despues a manda un 
rapel dia 21 di juni pidiendo e mandatario pa 
presenta p'un reunion publico na Parlamento. 
Minister mester responsabilisa ora cu un 
miembro di Parlamento pidi esaki. 


Presidente di Parlamento mester yama e 
reunion den tanto dia y den e caso aki ta un 
reunion publico. 

Den e rapel cu manda p'e a splica hopi cla cu 
e mester presenta parlamento y no por nenga. 
Bo no por biosa cu no tin gana y of cu e no ta 
pasa. E Minister bin aki den pa splica. Si e kier, 
e por papia tiki of hopi. 


Articulo 3.17 ta bisa cu miembro di Parlamento 
por haci tur pregunta y pidi tur informacion 
pasobra Parlamento ta hefe di Gobierno y 
mester controla. A manda un rapel pa di dos 
bes, y a splic'e cu e mester yega Parlamento. A 
manda un copia pa Gobernador tambe. 


Diahuebs 23 di Juni 2022 


iasabra awo, 25 di juni 2022, Filomena College 
MAVO ta celebra su 75 aña di existencia. 


Ta bon pa informa tur persona cu a cumpra carchi, cu 
e fiesta ‘TEMPO DI FILOMENA' ta tuma lugar den 
Chinese Club den Helfrichstraat 39, Oranjestad. 


Filomena College MAVO ta gradici tur esunnan cu 
a cumpra carchi caba. Poco poco nos ta yega na nos 
meta cu ta pa traha un cage cu nos alumnonan por 
practica deporte durante nan recreo. E bandanan cu lo 
ta tocando ta *Robert y su Solo banda show' y Musical 
Time. Pa mas informacion di tickets, por tuma contacto 
cu directorado di scol na 5845156. 


Marriott 


Mainta 


ta felicita Antonio Ras & Tisha Powell 


cu nan reconocimento di sr. Bill Marriott 


compleho di Aruba Marriott ta felicita Antonio Ras 

— Loss Prevention Supervisor y Tisha Powell — Loss 
Prevention Officer, cu nan reconocimento di Sr. Bill 
Marriott — Presidente di Marriott International — despues 
di a salba bida di un huesped na maart 2022. 


E reconocimento aki ta conoci den Marriott International 
como e 'Chairman's Citation” award, cual ta diseña pa 
reconoce asociadonan cu tabata parti di un esfuerso pa 
salba un bida, pa asina gradici e asociado pa nan acto di 
balentia y alaves promove seguridad en general dentro di e 
compania di Marriott International. 


Training, teamwork y balentia tabata e formula cu a yuda 
salba bida di e huesped ora cu a bati alarma pa ayudo 
den un camber unda tabata tin un huesped sin pulso 
despues di a haya un infarto. Antonio y Tisha a reacciona 
inmediatamente pa duna asistencia por medio di CPR y 
usando e “automated external defibrillator (AED) pa asina 


stabilisa e huesped mientras tabata en espera di yegada di 
ambulance. 


E reaccion y accion di Antonio y Tisha ta un acto heroico y 
di admira, cual sigur Sr. Bill Marriott tambe a reconoce den 
un forma bunita di aprecio por medio di e reconocimento 
grandi aki. 

Programacion di vakantie MANA 2022 


aña aki Museo Arqueologico Nacional Aruba- 

MANA ta ofrece diferente posibilidad pa muchanan 
pasa un dushi rato den vakantie grandi. E aña aki e 
programacion lo tuma lugar mas tanto na Klooster di 
Imeldahof na Noord, unda MANA tin e exposicion 
temporario Lasonan Caribense. 


Manera ta custumber ta ofrece un programa pa camps of 
otro grupo di vakantie. E programa aki ta di maximo 2 ora 
y ta tuma lugar den aire liber na Klooster di Imeldahof. 
Pa esaki ta pidi un suma chikito pa participacion di e 
grupo y tin un par di fecha so ta habri ainda na juli y 
augustus. 


Ademas MANA ta ofrece su mes un programa cu e tema 
“Tras rastro di Indjan den Caribe”, cu actividadnan 
aventuroso, creativo y educativo den hardin di e 
convento na Noord. Dor di actividanan manera wega 
den aire libre, traha obra di man y mas, e muchanan 
lo siña tocante e indjannan den Caribe. Nan lo haya sa 
tocante e similaridadnan entre nos indjannan y e otro 
indjannan den Caribe, con nan tabata biba, con nan 
tabata intercambia materialnan y mucho mas na un 
forma hopi dibertido. 


E programa di MANA ta mainta di 8 pa 12'or. 
Participacion pa mucha ta pa cada mainta. Ta ofrece e 
programa dia 25, 26, 28 of 29 di juli proximo. E prijs 
ta Afl. 15,- pa un mainta y ta encera coi bebe, un par di 
snack y material. Cupo ta limita, pues yama awe mes 
na 582-8979 pa mas informacion y pa reserva lugar pa 
bo yiu. 


Alavez MANA ta un participante di e “Buki di Pret’ cua 
ser reparti na e scolnan basico. Riba dia 20 di juli y 10 di 
augustus MANA ta ofrece un merdia yen di gozo. Hunto 
cu e parkrangers di Parke Nacional Aruba ta organisa un 
programa den e tema di “Raton di Anochi' na e museo 
arqueologico mes na Schelpstraat 42, Oranjestad. 
Registracion pa e programa aki ta cuminsa dia 2 di juli 
awor. 


Asina MANA ta ofrece diferente forma pa nos 
muchanan pasa algun rato dushi den nan vakantie, 
siñando di nos antepasado y di nos herencia comparti 
den region di Caribe. Tuma contacto cu MANA na 582- 
8979 of via Facebook Museo Arqueologico Nacional 
Aruba y National Archaeological Museum Aruba pa 
mas informacion. 

KFC ta haci entrega di e "Running 
Chair” na Disjonrick Jacobs 


E 


R’: diamars 21 di juni 2022 KFC a haci entrega oficial di 
e “Running Chair” na Disjonrick. 


KFC a cuminsa un par di luna pasa cu e campaña di “Add 
Hope for Disjonrick”, unda cu tur persona cu cumpra e 
combo di 5 pida galiña ta contribui pa asina KFC hunto cu 
e comunidad di Aruba por yuda Disjonrick na yega na su 
mesun “Running Chair”. 


Prome cu tur cos KFC kier gradici e comunidad di Aruba cu 
ta apoya nan den cada campaña cu nan trece. Mas aun den 
esaki unda cu KFC kier conscientisa nos comunidad pa sigui 
yuda mas hoben y personanan cu un limitacion pa ta mas 
envolvi den actividadnan positivo. 


Danki na e “Running Chair”, Disjonrick hunto cu Brainer 
Lampe y Vianney Coffie a participa den nan prome careda 
cual tabata e “Half Marathon” di KLM. Esaki tabata un 
tremendo trabou den ekipo di Brainer Lampe y Vianney 
Coffie. 


Brainer tabata sintie un tiki malo un par di dia prome cu 
e careda di KLM, pero a dicidi di cuminsa e careda di KLM 
y esey a haci cu e ultimo kilometernan Vianney mester a 
termin'e, ya cu Brainer su curpa a kibra totalmente. 


Brainer su compromiso tabata y ta cu Disjonrick y no kier a 
lage na caya y a bay pa e reto asina mes. 


q | T 4 WE 

KFC ta orguyoso di por ta parti di e team poderoso aki y lo 
kier sigui apoya nan den hopi mas hazaña. Ya caba nos por 
bisa cu e weekend aki, esta riba diadomingo 26 di juni, 
Brainer y Disjonrick lo ta parti di e "Aruba International 
Triathlon 2022". 


Esaki lo ta un challenge mas grandi, ya cu e ta un 
competencia di 3 actividad den 1. Akinan Brainer lo landa 
750 meter, mientras cu e ta trek Disjonrick cu lo ta sinta 
den un Kayak. Despue lo core riba bais pa 20 km, mientras 
cu Disjonrick lo ta den e "Running Chair" cual ta adapta 
perfectamente na e bais. Por ultimo lo core 5 km y akinan 
Brainer lo pusha Disjonrick den su "Running Chair". 


KFC hunto cu Disjonrick y Brainer no solamente kier 
gradici e comunidad di Aruba, pero tambe señor Valentino 
Wernet di Next Level Barbershop cu a aporta cu e Kayak y 
Win Eelens y Dalia Dane di FX Sports Aruba cual su team a 
percura pa arma e "Running Chair" den un tempo record 
pa e prome careda di KLM. 


KFC su management team ta spera cu esaki lo ta e prome 
stap na cosnan mas positivo den nos comunidad y ta 
invita un y tur pa sigui KFC su diferente pagina social di 
Facebook, Instagram y awor tambe Tik Tok pa keda bon 
informa y di tur promocion. Tambe por bishita semper 
www.kfc.aw 

ARTO tin un team di damas pa 
e siguiente evento internacional 


nd 
en fin di siman a tuma luga e Central Training “Proyecto 
Piloto” na Frans Figaroa bou guia di nos atleta Olimpico 
y coach internacional Level Il Monica Pimentel. 


Central Training tabata pa solamente atletenan femenino 
di cadet, junior y adulto. Monica Pimentel a concentra 
ariba e reglamentonan nobo di bringa. Monica Pimentel 
hunto cu Stuart Smit ta trahando pa Aruba por tin un team 
di Damas tambe. ARTBO y e trainers korp ta trahando duro 
pa e damanan por ta na e nivel internacional. Otro siman 
Monica Pimentel lo coach algun atleta femenino cu lo 
participa den e Pan Am Series Il. 


ARTBO tin varios proyecto proyecta pa 2022 y Monica 
Pimentel y Stuart Smit ta trahando pa Aruba ta bek den e 
top manera den añanan “90. 


PPP Fr 

Temblor fuerte a laga mas cu mil 
persona morto na Afghanistan 


iaranson marduga pa exactamente 1.24 ora local 

di Afghanistan, un temblor di un magnitud di 5.9, a 
sacudi e region oost di e pais, causando morto di mas cu 
mil ciudadano y lagando mas cu 1500 persona herida. 


Autoridadnan ta kere cu e cifranan aki lo sigui aumenta 
despues di trabounan di rescate cu ta tumando luga for 
di oranan tempran di diaranson mainta, caminda ta ser 
calcula cu lo tin hopi hende dera bou di cas- y edificionan 
CU a cay den otro. 


E tragedia pa colmo ta yega na un mal momento pa e pais, 
cu ta pasando den un crisis formal di hamber y otro crisis 
economico y financiero, caminda ta ser calcula cu mita di 
e poblacion di 20 miyon hende, ta bibando den pobresa y 
nan existencia ta uno di poco alimentacion ya cu dor di e 
crisis cu a ser ocasiona pa e pandemia, tur cos a bira mas 
caro y mayoria di hende ta sin trabou. 


A sinti e temblor pa 1.24 di marduga na 46 kilometrer 
di zuidoost di e ciudad di Khostm, cu ta keda cerca di e 
frontera cu Pakistan segun United States Geological Survey 
(USGS). 


Ta calcula cu e sacudimento di tera a tuma luna na un 
profundidad di 10 kilometer cu mesora a lansa un alarma 
pa henter e zona y otro areanan alrededor. 


Den e ciudad bisiña di Khost, 25 persona a perde nan 
bida y un cantidad a ser herida ora cu e cas y edificionan 
a cuminsa cay den otro, den algun caso destruyendo 
esakinan por completo. 


Ta den e ruinanan aki, autoridadnan ta kere cu lo bay haya 
mas victima fatal di e temblor pero na mes momento ta 


cargando speransa cu lo por haya sobreviviente tambe. 


Den e ciudad di Khost por mira casnan cu a wordo derumba 
caminda solamente un muraya a keda para mientras cu 
resto di e cas a bira un cero di santo y palo y esaki ta lanta 
e temor cu lo por tin centenares di hende dera bou di 
esakinan. 


Pa colmo e temblor a yega net na momento cu e temporada 
di yobida a yega cu ta conoci den e region aki como e 
"monsoon rain" cu ta ocasiona problema adicional pa e 
region, afectando cantidad di cas cu a ser construi cu lodo 
y otro materialnan di naturalesa, cu ta bira hopi vulnerabel 
cu un caida di yobida torencial. 


Awor hunto cu temblor fuerte aki, ta ser calcula cu e dafio 
na e region lo bay ta inmenso, no solamente den e aspecto 
material pero tambe pa bida humano, anto tur esaki 
mientras cu ya caba e poblacion ta bibando den miseria 
economico, di salud y di alimentacion. 


Fuera di e crisisnan menciona, Afghanistan ta sufriendo e 
consecuencianan di medidanan economico internacional 
cu a ser impone riba e pais, for di momento cu e grupo di 
Taliban na 2021, a asumi poder den e pais. 


Cu presion di Merca, cu cooperacion di su aliadonan, a logra 
di vries $7 biyon di reservanan internacional di Afghanistan 
y na mes momento a suspende tur financiamento 
internacional lagando e pais den un situacion economico 
desastroso y sin solucion a corto plaso. 


Pa colmo e crisis economico aki a lanta cabes for di 
momento cu Merca a dicidi di saca tur su trupanan for di 
Afghanistan na 2021, causando cu e pais su economia a cay 
totalmente y sin solucion a corto plaso. 

Partido politico *pro-pedofiel" na 
Hulanda a keda absolvi ayera 


Beane politico Hulandes conoci como “Partij 
voor Naastenliefde, Vrijheid & Diversiteit, esta 
PNVD, ayera pa di dos biaha a wordo absolve y lo 
no existi mas despues cu den ultimo añanan, a haya su 
mes den cantidad di confrontacion pa e pensamento di 
e politiconan miembro cu a lantga esaki. 


Ayera den un comunicado di prensa emiti, miembronan 
di directiva di e partido a defende nan mes bisando 
cu den comunidad a crea un nificacion eroneo di loke 
e partido PNVD ta para p'e y caminda ta mira poco 
perspectiva pa e partido supera e obstaculonan aki pa 
crece bira un partido grandi. 


Sinembargo e pensamento general ta cu e partido a 
stop di existi ayera pa motibo di detencion di e figura 
grandi tras di e partido, kende ta Nelson Martijn na 
Mexico dia 7 di Juni ultimo, caminda e persona aki 
a huy for di Hulanda, despues cu e mester a presenta 
dilanti di Corte na Leiden, pa motibo di tabatin 
pornografia infantil den su poder. 


E dia cu e mester a presenta den Corte, Nelson no 
a aparece pero a bula bay Mexico caminda el a pidi 
asilo politico pero algun organisacion manera 'Free 
a Girl’ conoci rond mundo, a cuminsa traha riba un 
peticion hunto cu otro organisacionnan interncional 
manea 'Operation Undergroud Railroad' pa logra su 
detencion na Mexico. 


Pa colmo Nelson Martijn mes a facilita henter e 
proceso aki ora cu autoridadnan Mexicano a bin haya 
den su poder arma di candela y tambe casi 120 mil 
potret cu ta mustra pornografia infantil. 


Ta mesun cargo aki tambe e tin na Hulanda ta 
sperando riba dje y caminda ya caba dos miembro di 
su partido politico a wordo condena pa nan ideanan 
riba pornografia infantil. 


Den pasado a anula existencia di e partido pero na 2020 
a dicidi di bolbe duna bida na e partido caminda el a 
ricibi hopi critica pa su pensamento y vision radical cu 
a wordo masha cuestiona y critica. 


Entre otro PNVD tabata boga pa introduci un ley cu 


ta legalisa relacion sexual cu muchanan menor di edad 
mientras cu den su programa di gobernacion, tambe 
e partido a mustra di lo kier bin c'un ley caminda 
pornografia infantil ya no ta castigabel mas pa ley. 


Den e comunicado emiti ayera, dirigentenan di e partido 
no ta menciona algo di detencion di e fundador di e 
partido, Nelson Martijn na Mexico ya cu na Hulanda 
tambe Nelson ta wordo busca pa posesion di pornografia 
infantil. 


Na Hulanda tambe ta ser sospecha cu el a sigui cu 
actividanan prohibi di su organisacion di pedofiel y cu 
tambe e tabatin mas cu 10 mil potret di relacion sexual 
di mucha. 

Minister Maduro di Cultura: 


COMUNIDAD 


Studiante nan di Scol di Musica Rufo Wever 
cu un bunita presentacion na Cas di Cultura 


Tae 
iasabra cu a pasa, minister Xiomara 
Maduro di Cultura, a asisti na un 
bunita presentacion di e alumnonan di 
Scol di Musica Rufo Wever na Cas di 
Cultura. 


E alumnonan a presenta un variacion 
amplio di musica clasico y moderno cu 


Tun m 


i i l Ill | l 
AMMA L 


si) o A ——-—— — 


nan a siña durante nan lesnan di musica. 


Minister di Cultura ta gradici Scol di 
Musica Rufo Wever pa e invitacion y ta 
desea e alumnonan y maestronan tur clase 
di exito y cu nan por sigui engrandece 
Address: Vondellaan 2, Oranjestad, Aruba 
Phone: +297 582 1010 

Cuerpo Especial Arubano a ricibi cinco 


transportwagens nobo for di Hulanda 


ecientemente, Minister di Husticia y Asuntonan 

Social Sr. Rocco Tjon, a bishita oficina di Cuerpo 
Especial Arubano (CEA) pa asina haya un bista di e cinco 
transportwagens cu a yega na e localidad, directamente for 
di Hulanda. 


A base di un convenio cu tin existente pa basta aña caba 
entre Aruba y Hulanda, autonan na Hulanda cu ta den 
bon estado ta wordo traspasa pa Aruba. Den e caso aki, 
a traspasa cinco transportwagens pa e departamento di 
CEA, specificamente e unidad di transporte, pa asina nan 
por haci nan trabou debidamente. Durante e bishita aki 
minister Tjon a haya un splicacion amplio di e personal di 
CEA di e transportwagens aki. Ta trata di transportwagens 
di bon calidad, den e caso aki, Mercedez Benz, cual 
ta completamente ekipa cu e ultimo den tecnologia y 
camaranan paden pa e parti di siguridad, pa e preso cu ta 
wordo transporta como tambe e personal. 


E mandatario a expresa di ta contento cu e parti aki a keda 
finalisa, y durante su combersacion cu e director di CEA esta 
Sr. Ronny Geerman, a keda conclui cu e ta importante pa 
yega na un plan structural, caminda e autonan lo bay wordo 
reemplasa cu autonan nobo na tempo. Combersacionnan cu 
Hulanda ta andando pa por yega na un “vervangingsplan” 
asina dentro di poco. 


Na final di dia ta trata di inversionnan cu ta importante pa e 
personal, pa asina nan por haci nan trabou mucho mas miho. 
Banda di esaki, manera ya a indica for di inicio, e prioridad 
di e maneho di Ministerio di Husticia y Asuntonan Social ta 
pa inverti den e personal y percura pa nan tin e materialnan 
necesario pa nan por haci nan trabou debidamente y na un 
manera hopi mas sigur. 


Diahuebs 23 di Juni 2022 


IBiSA ta informa: 

Spaar tempo y placa riba (preparacion di) cuminda 


TU dia nos ta tende cu prijs di cuminda a subi. P'sey ta 
importante pa pone atencion na con bota gasta bo placa 
na cuminda den supermercado, restaurant, take-away, fast 
food, snack truck etc. Nos mester bira mas consciente cu 
cuminda prepara pafo di cas ta costa hopi mas cu cuminda 
prepara na cas. 


Un ehempel di un desayuno pa un famia di 4 persona: 4 
pastechi cu 4 juice ta € Afls. 22, cu un desayuno prepara na 
cas p.e. 4 sandwich (1/2 kipashi) di pan bruin/volkoren cu 
keshi, lechuga y 4 copi thee ta + Afls. 5,00. E diferencia ta + 
17 florin. Y esaki ta desayuno so! 


Tempo ta hunga un rol importante specialmente si bo ta 
traha pafo di cas y bo tempo ta limita. Bo lo por spaar 
tempo y placa na preparacion di cuminda door di p.e. 
cushina dobbel cantidad of un cantidad extra di cuminda 
riba bo dia liber y warda esaki (vries) pa e dianan cu bo no 
tin mucho tempo. Por ehempel pa un famia di 4 persona, 
por horna 10 pia di galiña. 


Come 4, warda 4 pa un otro dia, corta of hila 2 pia na pida 
chikito y warda den freezer pa prepara p.e. aroz con pollo, 
bami of salada di galiña pa un otro dia. Prepara bak'i pan 
of lunch di un anochi prome y pone den frigidair. Asina 
por scapa tempo tambe mainta. Por prepara/spice un 
cantidad di carni, galiña of pisca cu diferente condimento. 
Por ehempel na estilo Teriyaki, BBQ of Italian. Warda e 
carni, galiña of pisca segun cantidad necesario pa bo famia 


1 
x ar a 
Y y ; e al 
By 4 - p ‘ A 
s " dat 
> > 
ea "n 
A — È A 


pa dia. Ward'e den un saco di plastic cu ta sera bon (p.e. 
ziplock) den freezer. Un dia prome cu ta bay cushina e carni, 
galiña of pisca ta bah'e for di freezer pone den un tayo den 
frigidair. Asina e ijs ta baha y ta cla pa cushina pa su mayan. 
Tambe por haci uzo di baki special pa freeze y microwave. 


Ora cuminda resta no bent'e afo. Lage fria bon, na un 
caminda liber di insecto (musca etc). Pone den un baki cu 
ta sera bon y warde den friezer of den frigidair si ta bay 
come pa su mayan mes. Por hiba e cuminda trabou pa su 
mayan of warda resto di henter siman y keinta tur riba un 
diabierna (‘kliekjesdag’). 


Wak den ki forma por uza cuminda cu a resta prome cu e 
daña of bay perdi p.e. casca di pan por vries y uze despues 
pa traha pan boyo of pan pizza, por uze tambe den carni 
mula pa traha balchi of hamburger. 


Gamma IT Solutions ta despedi di nan stagiaire 


iabierna, 17 di juni, den e lounge nobo di Gamma 

IT Solutions, e ekipo di Gamma a despedi di nan 
stagiaire Alejandro Garcia. Alejandro ta un studiante 
di ICT na Fontys na Hulanda y e la completa su stage 
exitosamente na Gamma IT Solutions. Pa gradici 
Alejandro e ekipo di Gamma a organisa un atardi cu 
snacks y a dune un plakaat di gradicimento. 


Na e mesun momento Gamma IT Solutions a inagura 
nan area di lounge nobo cu lo wordo uza pa recreacion 
di e ekipo di Gamma. Gamma IT Solutions ta gradici 
Decor Pro pa e mesanan y stoelnan cu nan a traha 
specialmente pa e lounge aki. Decor Pro ta un compania 
di Aruba cu ta experto den e creacion di mueblenan y cu 
ta traha tur cos localmente. 


Gamma IT Solutions ta desea Alejandro hopi exito 
den su ultimo aña di studio na Fontys. 

Expertonan constitucional y legal ta confirma 
violacionan di Carta di Nacionan Uni dor di Hulanda 


U: paso grandi a wordo realisa riba e trajectoria pa 
re-inscripcion riba lista di Teritorionan-Sin-Propio- 
Gobernacion di Nacionan Uni (TSPG NU) siman pasa cu e 
admicion historico dor di expertonan Hulandes cu Hulanda 
ta violando e Carta di Nacionan Uni y articulo 73 — Bonaire 
ta un stap mas serca pa wordo pone bek riba lista di TSPG 
di NU. 


Den un comunicado di prensa riba nan raportage, tres 
experto constitucional y legal Hulandes, Profesor, dr 
Gert Oostindie, Profesor Gerhard Hoogers, y dr Wouter 
Veenendaal a admiti y confirma cu Bonaire y e ex- Antia 
Hulandes su decolonisacion nunca a wordo confirma pa 
Nacionan Uni. Y ademas cu Bonaire y e otro islanan di ex- 
Antia Hulandes inhustamente a wordo kita for di lista di 
Nacionan Uni caminda Hulandaa duna su mes interpretacion 
na articulo 73 di e Carta Magno di Nacionan Uni. Hulanda 
a wordo incorectamente absolve di obligacionan pa raporta 
y cumplimento cu articulo 73 ora cu nan a implementa 
Statuut na 1955. 


E gobierno hulandes a instrui e expertonan constitucional 
y legal pa investiga e denuncianan y protestanan continou 
desde e anexacion illegal na 10-10-10 di specialmente 
sr James Finies y Nos Kier Boneiro Bek (NKBB) riba 
violacionan di Hulanda di e Carta di Nacionan Uni 
riba autodeterminacion y derechonan humano y di ley 
internacional. 


Awe ta cumpli 6 anja di aniversario caminda cu James 
Finies como e prome Antiano riba 22 di Juni 2016 a hasi un 
presentacion historico na e Comite di Decolonisacion C24 
di Nacionan Uni na New York denunciando e atrosidadnan 
comete pa Hulanda contra di e pueblo Boneriano den 
violacion di Carta di Nacionan Uni, articulo 73, ley 
internacional, y derechonan humano y di autodeterminacion. 
Conmove pa e relevacion aki e delegadonan, ambasadornan 
a encurasha nos pa Bonaire wordo pone bek riba e lista pa 
asina nan por yuda nos. Nan a hinca un plan y trajectoria 
den otro pa nos por hanja Bonaire bek riba e lista di TSPG, 
pa asina oficialmente nan por yuda, sostene y asisti e pueblo 
di Bonaire hunto cu Hulanda pa cumpli cu articulo 73 y 
restora e derechonan di e pueblo Boneriano bek. 


E expertonan legal Hulandes a prueba cu e denuncianan 
y obhecionan di NKBB y Bonaire Human Rights di e 
ultimo 12 anjan ta corecto. Nos kier a felicita nos mes y 
e pueblo Boneriano cu e victoria aki y ta celebrando pa a 
sigul kere den nos trajectoria pa wordo pone bek riba lista 
di Nacionan Uni. Tur Boneriano mester ta orguyoso y sinti 
nan mes honra e momento aki caminda cu sociedad civil 


a gana un parti di e bataya contra di e colonisado di mas 
cruel di historia. 


E conclucion di e expertonan Hulandes ta confirma y 
hustifica e lucha y trajectoria di NKBB y Bonaire Human 
Rights cu a cana un caminda largo cu determinacion y 
consistencia exponiendo e situacion colonial di Bonaire y 
creando conciensa riba nos re-listing; mescos cu Nueva 
Caledonia na 1986 y Polynesia Franses na 2013 a wordo 
pone bek riba e lista TSPG di NU. 


NKBB y Bonaire Human Rights cu ta actualmente na 
Centro America creando conciensa riba e caso di Bonaire 
ta marca awe di 126 dia luchando pa e derechonan 
fundamental di e pueblo Boneriano. Un danki grandi na 
tur hende, y specialmente na esnan cu a keda kere den nos 
y a sostene nos pa medio di donacionan pa e investigacion 
di propio-gobernacion y pa e campanja di S.O.S. Bonaire 
Lives Matter trajectoria pa bai bek riba lista di Nacionan 
Uni. 

na 2022 y 2023; mester controla e 


ILLEMSTAD - Economia di Corsou ta mustra un 

recuperacion considerabel for di den e di dos mita di 2021. 
Corsou mester probecha di e periodo di recuperacion aki pa pone 
su presupuesto structuralmente na ordo y al respecto mester 
controla e gastonan. Den combersacionnan reciente Colegio di 
Supervision Financiero di Corsou y Sint Maarten (Cft) a urgi 
Gobierno di Corsou pa haci esey. Corsou ta reduciendo su deficitnan 
presupuestario plurianualmente, tambe danki na e progreso den 
cobramento di impuesto, pero e retonan ta sigui ta grandi. Rond 
mundo tin un inflacion significativo, y interupcion continuo den e 
cadena logistico por eherce presion riba e recuperacion. Reduccion 
di e debe publico na un nivel aceptabel tambe ta sigui ta un tarea 
inmenso. 


Ademas, ta necesario pa implementa reforma pa garantisa 
sostenibilidad di e sistema di cuido y seguridad social pa futuro. 
Aunke Corsou ta realisando entrada fiscal mas halto, control di gasto 
y reforma ta keda di gran importancia. Pa e aña aki Banco Central 
di Corsou y Sint Maarten ta calcula un crecemento economico real 
di 5,2 porciento. FMI ta calcula e crecemento economico na 2022 
na 6,5 porciento. E expectativa ta cu inflacion lo sigui aumenta na 
2022 te surpasa 6 porciento. Economia lo yega atrobe na e nivel di 
prome cu pandemia na 2022-2023. Hopi afia di recesion economico 
y un debe publico creciente a empeora finansa publico fuertemente. 
Actualmente debe publico di Corsou ta ascende na ANG 4.300 
miyon (esey ta 84 porciento di e PIB). Corsou ta para dilanti di un 
gran reto pa reduci e debe publico y hib'e na un nivel sostenibel 
mas lihe posibel. Un combinacion di reforma fo’i den e Pakete di 
Medida (Landspakket), maneho presupuestario stricto, disciplina 
presupuestario rigido y reduccion structural di e gastonan di sector 
publico, cuido y seguridad social lo mester garantisa un reduccion 
di e debe publico. 


Presupuesto di 2022 y 2023 

Corsou ta trahando riba un modificacion di e presupuesto pa medio 
di cual lo reduci e deficit den servicio ordinario te na ANG 123 
miyon (2,3 porciento di e PIB) na 2022 y lo realisa surplus for di 
2023. E surplusnan for di 2023 ta di importancia, pasobra cu nan 
lo por cuminsa cu amortisacion di e debe. Tanto e deficit ahusta 
pa 2022, di ANG 123 miyon, como e surplus previsto di ANG 8 
miyon (0,2 porciento di e PIB) na 2023 ta keda fragil. 


Tambe, en bista di e caracter structural insigur di e entradanan 
fiscal, cu actualmente ta mas halto, y e retonan den cuido y 
seguridad social, control di gasto, entre otro riba gasto di personal 
(overtime) y bien y servicio, ta sigui ta di gran importancia. Corsou 
mester limita medida incidental cu ta conduci na perdemento di 
entrada, manera compensacion di e prijsnan di combustibel, 
lo mas posibel den tempo of adopta medida compensatorio pa 
esey. Tambe lo mester tuma cu gran urgencia medida pa aumenta 
entrada, manera introduccion di e cuota di licencia pa proveedonan 
di wega di suerte. Corsou por aumenta e potencial di crecemento 
di economia introduciendo reforma sostenibel den economia y 
den gobierno. Inversion eficaz, por ehempel den infrastructura, 


Cit: “Recuperacion presupuestario fragil di Corsou 


rastonan? 


y reforma specifico, manera, por ehempel, adaptacion di 
e sistema di licencia, por contribui significativamente na 
crecemento economico sostenibel. Corsou mester probecha 
tambe te na maximo di e oportunidadnan cu e Pakete di Medida 
(Landspakket) ta ofrece al respecto. 


Impuesto 

Aña pasa Corsou tabata exitoso cu recaudacion di impuesto 
atrasa y aumento di cumplimento di obligacion fiscal. Por lo 
tanto, e recuperacion plurianual di finansa publico presupuesta 
ta wordo impulsa pa gran parti door di aumento di e entradanan 
fiscal, cualnan lo mester proveni di un efecto structural di e 
accionnan actual di cumplimento fiscal. Cft a pidi Corsou 
pa sigura e resultadonan aki durante mas aña, optimalisando 
Servicio di Impuesto y e sistema fiscal ainda mas. 


Cuido y seguridad social 

Cft a bolbe insisti cu economisacion den cuido medico y den 
seguridad social ta necesario pa garantisa pagabilidad y calidad 
di e sistema social den e proximo afianan. Corsou ta paga un 
contribucion anual di ANG 306 miyon na e fondonan social y 
ademas etaobliga nacompensae deficitnan den e fondo fluctuante. 
Na 2021 Gobierno a dicidi di introduci diescinco medida cu 
lo mester garantisa cu den 2022 y 2023 e fondo fluctuante ta 
keda den balans. Algun di e medidanan ya a sufri retraso, cu 
como consecuencia cu lo mester tuma medida compensatorio na 
termino cortico. Den e cuadro ey Cft a señala tambe cu Corsou 
ainda no ta realisando e economisacion eficiente den cuido, cu 
el a priminti na 2018, pa cubri e gastonan di operacion excesivo 
di Curaçao Medical Center. Particularmente den limitacion 
di e remedinan sin recept y sustitucion di remedi specífico pa 
remedi generico no tin suficiente progreso. Cft a pidi Corsou pa 
introduci e medidanan aki mas pronto posibel. 


Di 20 te y cu 22 di juni 2022 Cft a haci un bishita na Corsou y a 
hiba combersacion cu Gobernador, Ministro di Finansa, Ministro 
di Desaroyo Social, Trabou y Bienestar, Conseho di Ministro y 
e Comision Financiero di Parlamento. Cft a combersa tambe cu 
Directorado di Banco di Seguro Social (SVB). 

Briefing technico prome cu Parlamento 
sigi trata lei pa nivela salarionan top 


WILLEMSTAD - Parlamento ta keda pendiente di 
un briefing technico relaciona cu e asina yama lei 
Landsverordering Optimalisering Overheidsgelieerden 
Entiteiten. 


Ayera comicion central di Parlamento a cuminsa 
prepara pa trata e lei.cDespues a scors e reunion 
pasobra prome cu ta trata e Ordenansa, Parlamento 
kier e briefing technico. Segun Parlamentario Amerigo 
Thode, prome cu e lei aki mester di e briefing aki. 
Pasobra gobierno ta presenta e lei aki, cu por califica 
como un lei un tiki mancaron. 


Pero di parti di gobierno mes no ta tende nada encuanto 
con e lei ta hinca den otro. Pues segun Thode, mester 
sinta den Parlamento, cu ecpertonan di gobierno 
pa haña miho informacion riba e lei aki. Segun 
parlamentario Anamaria Pauletta (PAR), mester bai 
aworaki di acuerdo pa tin un lei na drechi. Scorsmento 
di e reunion mester contribui na yega na un lei na 
drechi. 


Esei por compronde for di e declaracion di Pauletta. 
Segun e parlamentario, no por ta asina cu ta keda 
manda lei pa Parlamento, y ta asumi cu parlamento 
mester stop, para of atende cu acuerdonan cu gobierno 
mester atende cune. ‘’Nos no por ta watch dog di 
gobierno". 


Nos mester ta responsabel pa nos trabou, pero 
gobierno tambe mester ta responsabel. Partido KEM 
tambe a bai di acuerdo pa scors e reunion, manera cu 
parlamentario Thode a propone. Importante pa e lider 
di KEM, Low Martines, ta ki dia ta reanuda e reunion 
importante aki. 


Pa parlamentario Osepa (PNP) no mester crea e 
imprencion cu Parlamento no kier pasa e lei aki y 
hasi e cambionan tan pronto posibel. ‘Pa loke ta 
trata e recorte di 12.5 porciento pa ambtenarnan, no 
mester lubida cu e recorte encuestion ta ancra den un 
lei. Mester tene cuenta cu ta e lei mester cambia y no 

condicion di ningun otro hende'. Asina Osepa a bisa. 


Na final di e deliberacion entre di e parlamentarionan, 
Comishon Central a dicidi cu ta scors e reunion te un 
otro aviso. 


Rechaso 


Presidente di Parlamento durante di e reunion 
di Comicion Central riba e e Landsverordering 
Optimalisering Overheidsgelieerden Entiteiten, a 
rechasa e percepcion cu ta parlamento a tarda pa atende 
cu e lei. 


Tin un percepcion ta biba cu parlamento tabatin e lei 
aki wanta durante di e ana aki anto awor cu minister a 
pidi un reunion urgente, nos a core atende. Presidente di 
Staten a bisa cu e mester aclara cu dia 21 di juni 2021, 
a manda puntonan pa minister. Dia 9 di juni 2022, 
parlamento a hafia e contestanan aki. 


Parlamento no por trata e leinan aki sin e contestanan 
di minister. “Ta ora cu nos haña e contestanan, nos por 
atende e lei aki. Pa e motibo ei, nos a yama e reunion 
awor, no pa motibo cu minister a pidi pa yama e urgente 
paso nos tabatin e wanta”. 

Fraccion di MAN ta pidi: 
Comicion Central riba e rapport 


“Nulmeting” di enseñansa 


WILLEMSTAD - Fraccion di 
MAN a manda a pidi reunion di 
comicion cental cu minister di 
OWCS, Sithree van Heydoorn pa 
haña informacion di e nulmeting 
riba enseñansa, cu recientemente 
a keda entrega. Recientemente 
Minister di Enseñansa, Sienca, 
Cultura y Deporte a publica cu e 
la ricibi e rapport di e “nulmeting” 
riba nos enseñansa. E Minister a 
indica cu e ta warda riba e rapport 
aki pa e por fiha su maneho y 
direccion cu nos enseñansa ta 
bai. Mirando cu reforma den 
nos enseñansa ta forma parti di 
Landspakket di cual e prome paso 


cu a dal ta hasi “nulmeting”. Pa 
e motibo aki Fraccion di MAN 
a hasi un peticion na Presidente 
di Parlamento pa conforme 
articulo 33 di Reglamento di 
orden di Parlamento convoca 
un reunion di comicion central. 
Pa pa e reunion aki, fraccion di 
partido MAN ta desea presencia 
di Minister Sithree Van Heydoorn 
como esun responsabel pa e 
Ministerio di Enseñansa, Sencia, 
Cultura y Deporte. Fraccion di 
MAN a hasi e peticion tambe pa 
prome cu e reunion Parlamento 
ricibi e rapport di “nulmeting”. 


E ta condena pa atraco cu morto: 


Sherwin Benshomin Windster a hui for di clínica na Hulanda 


WILLEMSTAD /NIJMEGEN — 
Polis na Hulanda, ta den buskeda 
urgente di dos homber cu tin TBS 
y cu a hui for di Pompekliniek in 
Nijmegen. Un di e fugitivonan 
ta Sherwin Benshomin Windster 
(27). E otro homber ta Luciano 
Dijkman (24). 


E dos hombernan a hui diamars 
anochi den careda di 20.30 for 
di e clinica na Nijmgen. Segun 
informacion procedente di 
Hulanda, desconocinan a traha 
un buraco den cura di e clinica 
forensico-siciatrico. Despues nan 
a hui den un Volkswagen Golf 
blanco. Mesora un helicopter di 
polis a cuminsa cu e buskeda, pero 
te ainda no ta por a captura nan. Un 
team di buskeda special di Polis, 


FastNL, ta trahando duro riba e 
investigacion. Na 2019 a condena 
Sherwin Benshomin Windster na 5 
afia y 6 luna di castigo di prison y 
TBS, pa entre otro un atraco arma, 
den cua caso 1 di e victimanan 
a fayece.Tur dos homber tin un 
postura normal.Windster ta 1.74 
meter, e tin dos djente di oro y un 
tatuahe riba su pecho. 


Durante di su fuga, e tabatin un 
traningspak maron bisti. Dijkman 
ta 1.83 meter alto y tabata bisti na 
un traningspak blauw scur, riba 
e dia cu nan a hui. Polis ta pidi 
hendenan na Hulanda pa tuma 
conta pa medio di e number di 
telefon gratis 0800-6070, si nan 
mira e dos hombernan aki.. 


(440089 818/0018.9 

$ Urgent Politiebericht: 


Gezocht 


Luciano Dijkman Sherwin Windster 
Ontsnapt uit TBS-kliniek in Nijmegen op 21-06-2022 

Resistencia contra di e norma 
pa nivela top salarionan 


WILLEMSTAD - Mientras cu e precion di Hulanda 
ta cologa riba nos cabes, pa pasa e lei cu ta nivela 
top salarionan, ta surgi cresiente resistencia serca 
funcionario alto pa e formula cu ta usa pa aplica 
adaptacion di e salarionan alto di trahadonan di 
companianan priva di gobierno. 


Comicion Central di Parlamento ayera mester a trata 
e lei di nivelacion y entradanan alto. Parlamento a 
dicidi sinembargo pa scors e reunion te otro aviso, 
pendiente di ricibi un briefing technico riba e asunto 
aki. Cu nivelacion di e norma mester bin un maximo 
pa salarionan anual den e sector publico-priva, di 
263 mil florin. Tin indicacion cu un parti grandi di e 
entidadnan liga cu gobierno, cu ta di acuerdo cu e lei. 
Pero nan tin problema si, cu e manera con ta yega na e 
lei. A stipula e maximo riba 130 porciento di e salario 
anual di minister president. Pero e otro condicionnan 
secundario no ta inclui. 


Ademas e funcionarionan alto ta opina cu e periodo 
di transicion di dos afia, pa introduci e norma nobo ta 
mucho cortico. Esuma maximo segun e funcionarionan 
mester ta 535 mil florin pa aña. Mientrastanto 
awe mainta Antilliaans Dagblad a publica cu e top 
funcionarionan di NV nan di gobierno a manda un 
carta pa Conseho di Minister, den cua nan ta menciona 
nan desacuerdo cu e norma. 


E carta ta firma pa e funcionarionan top di e 
companianan: Aqualectra, Curiol, Curacao Airport 
Holding, ADC, Curinde, Sociale Verzekeringsbank, 
Buro Telecommunicatie & Post y Dutch Caribbean Air 
Navigation Service Provider. 


E corant na hulandes ta menciona tambe cu esnan cu 
a firma e carta, ta indica cu despues cu nan a studia 
e lei, ta conclui cu e norma ta ta stipula a base di 
informacion 'incorecto' y incompleto. Tin indicacion 
cu CPA, KTK y Banco Central tambe a traha un carta, 
relaciona cu e topico aki. 


Bishita na parlamento 


Esindicatonan di Aqualectra, SEU, STKO y STK a bai 
parlamento ayera pa papia cu parlamentarionan riba 
nan preocupacion relaciona cu e lei di Optimalisering 
Overheids Gelieerde Entiteiten. E proposicion actual 
ta mishi cu tur trahado y no solamene director, 
segun Augusto Martis, presidente di sindicato SEU. 
E preocupacion di e sindicatonan ta, cu tratamento 
di e lei di salarionan top, cu originalmente su 
preparacion mester a cuminsa ayera, no ta basa riba 
e informacionnan corecto. Martis: ‘’ Nos no ta contra 
di e lei, nos ta hasta di acuerdo cu mester bin un lei 
asina". 


Pero tin calculonan no corecto, cu a pone cu e montante 
a baha di tal forma cu e ta drenta den e structura di 
salario di e trahadonan di staf. Esaki segun Martis, ta 
basha e structura di salario abou. E sindicatonan lo 
manda informacion adicional pa e parlamentarionan 
pa nan tambe por lesa y tuma cuenta di loke cu nan ta 
papia di dje. 


Como sindicato di un NV, bo partner di combersacion 
no ta gobierno. Esaki ta nifica cu nan no tin un 
Plataforma pa scucha nan. Ta pesei ta di e forma 
aki so e sindicatonan por a pidi atencion pa trece e 
preocupacion dilanti, na nomber di nan miembronan. 

FORTALEZA PA FAMIA 


Scirbi pa Pastor Marcel Balootje. 


Un bon mentor nuna lo lomita su alumno 


Mayor ta un mentor pa semper y su deber ta sifia y disipula su yiu den e bon caminda, pa asina ora e ta 
grandi e permanece den e bon caminda, pasobra riba e caminda di bida tin hopi obstaculo, y cu for di 
tempran muchanan mester wordo prepara. 


Nunca keda sin comparti cu bo yiu ,bo propio experiencia di bida, pone tur otro buki un banda y comparti 
esun cu bos mes a experiencia, aunke e por tabata scur, y no laga ningun hende bin conta bo yiu ken su 
mayor tabata, pero sinta cune y conte e berdad, no ta importa cu bo tabata den baho mundo, ni tampoco 
prostitucion, pero usa bo experiencia como guia pa evita cu bo yiu ta cana den caminda robez. 


David a bisa Salomon su yiu den 1 Cronicanan 28 vers 9 :Pa loke ta abo mi yiu Salomon, conoce e Dios 
di bo tata, y sirbie cu henter bo curazon,y cu un alma boluntario,pasobra Sefior ta scrudifia tur curazon 
y ta compronde tur intencion di pensamento. Si bo busc'E, E lo lagabo hañ'E, mas si bo bandon'E, E lo 
rechasabo pa semper. David a yega di comete pica grandi, pero e a arepenti, y Dios a pordone, y awor e ta 
comparti su experiencia di bida cu Salomon, pa asina Salomon por compromde ken Dios ta, y nos tur por 
nota con Salomon ta aserca Dios pidi sabiduria, y ricibi sabiduria (2 Cronicanan 1:7-12). 


Mas tempo nos tuma den guia bo yiu den caminda di Dios ta ganashi solamente nos tin awe, y goso 
mayan cu Dios kier. Semper encurasha bo yiu pa bay dilanti den tur cos positivo, y no limita su crecemento 
, pero tambe siña bo yiu con aparta for di maldad y no hacie wega cu maldad. Proverbionan capitulo 13 
vers 20 ta bisa: Esun cu ta anda cu hende sabi lo ta sabi,ma un compañero di hende bobo lo sufri daño. 
Duna instruccion na un hende sabi y e lo bira mas sabi ainda,siña un hende husto, y e lo crece den siñansa 
.( Proverbionan 9:9) 


Siña bo yiu cu ora e kier ricibi elogio e mester wordo purba, cu tur cos decentemente ricibi den bida 
ta exigi sacrificio, tin un preis pa paga, y cu tur cos haña facil ta bay facil, tur esaki ta pa e mantene su 
integridad y evita tur tipo di inmoralidad den su bida. Purba di haci miho tur dia, y caminda bo por faya, 
pidi depensa, y si mester pidi pordon tambe hacie , pasobra awe bo por baha y mañan cu Dios kier bo ta 
subi bek, pasobra semper e humildenan lo gana e bataya. Nos mester tin e actitud di Cristo (Filipensenan 
capitulo 2 ver 5-11) y nos mester ta imitadornan di Dios (Efesionan capitulo 5 :1-7) 


Un hoben no mester laga ningun hende menosprecia su hubentud: Ma mas bien den palabra , conducta, 
amor ,fe y puresa demostra bo mes di ta un ehempel pa esnan cu ta kere.(1 Timoteo 4:12) Pa falta di 
conseho plannan ta fracasa, ma cu hopi consehero nan lo wordo logra ( Proverbionan 15:22), siña bo yiu 
cu semper bo porta ta habri pa conseho, y no pa discucion, sino pa solucion. No laga bo emocion, rabia y 
orguyo interveni den relacion di abo y bo yiu, mas consulta Dios como mayor y pidi sabiduria pa guia bo 
famia.( Lucas 15 vers 20-27). 


Nos tur tin mester di Dios. 


Sinceremente, Pastor Marcel Balootje. 

Mainta 


The LORD is my shepherd; I shall not want. 

He maketh me to lie down in green pastures: he 
leadeth me beside the still waters. He restoreth my 
soul: he leadeth me in the paths of righteousness for 
his name's sake. 


With deep sorrow we announce the passing of our 
beloved: 


Cs 


Gabriel Hector Illidge 
Better known as “ Mr.Baseball or Gabby" 


Sunrise: 25 Feb 1939 — Sunset: 18 June 2022 


Lid in de Orde van Oranje Nassau 
Widow of t Mrs. Ruby Illidge-Samson 


Mother: t Yvonne Carmelie Richardson 
Father: + Israel Alexis Illidge 


Left to mourn are his children: Fernando Hodge, Ricardo and Audrey 
Ferdinand, Shaul and Tessy Illidge-Ahlip 


Like son: Carlos Gumbs 


Grand children: Gabriel Ferdinand and Danielle Sutherland, Jewell and 
Jeff-Lee Illidge, James and Jason Sanchez 


Great Grand Children: Jordan and Kamren Smiths 
Best friend: Rafael and Mayris Jozefa and family (Curacao) 


Siblings: + Mederica Graciela Illidge, + Simon Alexandre Illidge, Jean Alexis 
Illidge 


Francisco Hipolito Illidge 


Nieces and Nephews:, Alida, tAlvin, tAlonso, Marcus, Michael Albus, 
Sandra, Christine Illidge, Anastatia, Marcia Illidge 


Awesome Caretaker: Patricia Mc Dougal 
Like family: Roberto and Angie Brown-Connor, Lucy Brewer 


Connor, Ahlip, Espindola, Hodge, Gumbs, Brown, Heyliger, Blijden, 
Howell, Wilson, Duinkerk, Janssen, Mulrain 

And other families and friends Too numerous to 
mention. 


Would like to invite all that knew Gabby to attend 
his homegoing celebration on Monday June 27°", 
2022, at the Pray Funeral Home & Crematory in 
San Nicolaas from 2pm until 4pm followed by the 
cremation. 


We regret to inform that after the service there will be 
no further opportunities for condolences at home 


Diahuebs 23 di Juni 2022 


Di profundo di nos curason nos ta gradici 
tur hende cu di un of otro manera a mustra 
atencion, amor y carino durante bida, 
fayecimento y despedida di nos difunto stima: 


Ronald Evereth Marugg 


Boso muestra di atencion ta di hopi aprecio y 
un gran sosten y consuelo pa nos. 


Roque y Elvira Marugg y famia 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza 


Cu dolor profundo na nos curazon nos ta anuncia 
fayecimento di nos estimado: 


IM, k^ s E 
Victoriano Basilio Willems 
mihor conoci como: "Buchin" 


Acto di despedida lo ta diamars 28 juni 2022 na 
Pray Funeral Home San Nicolaas di 2or pa 4or di 
atardi sigi ga e acto di cremacion den seno familiar. 


er +. 

Mainta 


Si, bendicion y bondad 
ta compafiami tur dia di mi bida. 
Lo mi biba den cas di Sefior 
henter mi bida largo 


Salmo 23:6 


A bay sosega den gloria di Tata Creador, mi yiu, nos 
ruman y tanta stima: 


Mathilda Cristina Croes 
mihor conoci como: "Thida" 


Na nomber di su: 
Tata: Ambrosio "Booshi" Croes 
Mama: tMathilda Croes Maduro 


Rumannan: Rosa & Ito Stamper y famia, Mildred & 
Janchi Thijzen y famia, Bruno & Iris Croes Gomes y 
famia, Nicomeda & Roland de Kort y famia, Esther & 
Eric Thijzen y famia 


Tantanan y omonan stima, Lucas Maduro y famia, 
subrinonan y subrinan y nan famia, primo y primanan 
y nan famia. 


Unico iha: Ethan 


Amistad y bisiñanan , staff y personal di "Cas di 
Machi" 


Demas famia: Croes, Maduro, Stamper, Thijzen, de 
Kort, Gomes, Geerman, Arends, Wernet, Thodé, Ras, 
Kock & Lopez 


Kier a invita tur amigo, bisiña y conocir pa asisti na 

e acto di entiero cual lo tuma lugar diasabra 25 juni 
2022 di 9or pa 110r di aminta na Pray Funeral Home 
na Sanicolaas saliendo pa Santana Central na Sabana 
Basora. 


Despensa nos si nos a falta di menciona algun 
familiar. 

Despues di entiero nos no lo ricibi bishita di 
condolencia na cas 

L 


In your hands, O Lord, we — 
humbly entrust our brothers 


and sisters. In this life you 


embraced them with your 
tender love; deliver 

them now from every 

evil and bid them eternal 


rest, The old order has 


| 


passed away: welcome them... 


-finto paradise, where there 
„(will be no sorrow, no 

|| weeping or pain, 

\ but fullness of peace and joy 
* | with your Son and the Holy 


Spirit forever and ever. 
Amen. 


